ประกาศกรมบังคับคดี

เรื่อง กําหนดแบบบัตรประจําตัวเจ้าพนักงานบังคับคดี

ตามประมวลกฎหมายวิธีพิจารณาความแพ่ง

------------------------------------

          เพื่อประโยชน์ในการปฏิบัติหน้าที่ของเจ้าพนักงาน กรมบังคับคดี ในการปฏิบัติงาน ตามวิธีการที่บัญญัติไว้ในภาค 4 แห่งประมวลกฎหมายวิธีพิจารณาความแพ่ง และเพื่อคุ้มครองสิทธิ ของคู่ความในระหว่างการพิจารณา หรือ เพื่อดําเนินการบังคับตามคําพิพากษาหรือคําสั่งของศาล เป็นไปโดยถูกต้องและเหมาะสม รวมทั้งการประสานการปฏิบัติงานตามกฎหมายของเจ้าพนักงานบังคับคดี ในสังกัดกรมบังคับคดี ซึ่งได้รับการแต่งตั้งและมอบหมาย ในการปฏิบัติการตามที่บัญญัติไว้ใน ประมวลกฎหมายวิธีพิจารณาความแพ่ง เป็นไปด้วยความเรียบร้อย มีประสิทธิภาพและประสิทธิผล

          อาศัยอํานาจตามความในมาตรา 1 (14) แห่งประมวลกฎหมายวิธีพิจารณาความแพ่ง แก้ไขเพิ่มเติมโดยมาตรา 3 แห่งพระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับ 22) พ.ศ. 2548 และระเบียบกระทรวงยุติธรรมว่าด้วยการบังคับคดีของเจ้าพนักงานบังคับคดี พ.ศ. 2522 ประกอบกับมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 อธิบดีกรมบังคับคดี จึงออกประกาศกําหนดแบบบัตรประจําตัวเจ้าพนักงานบังคับคดีและการใช้บัตร ประจําตัวเจ้าพนักงานบังคับคดีไว้ ดังต่อไปนี้


ข้อ ๑  บัตรประจําตัวเจ้าพนักงานบังคับคดีให้มีสีขาว ขนาดและลักษณะให้เป็นไป ตามแบบท้ายประกาศนี้


ข้อ ๒ ให้อธิบดีกรมบังคับคดี เป็นผู้ออกบัตรประจําตัวเจ้าพนักงานบังคับคดี


ข้อ ๓ ให้ข้าราชการพลเรือนสามัญและพนักงานราชการ ตําแหน่ง นิติกร ในสังกัด กรมบังคับคดี ซึ่งปฏิบัติหน้าที่เฉพาะงานด้านการบังคับคดีแพ่ง ทั้งในส่วนกลางและส่วนภูมิภาค ทั่วประเทศ ทําคําขอมีบัตรประจําตัวเจ้าพนักงานบังคับคดี พร้อมกับแนบรูปถ่าย ซึ่งจ่ายไม่เกิน 6 เดือน ก่อนวันยื่นคําขอมีบัตร ขนาด 2.5X3 เซนติเมตร ครึ่งตัว หน้าตรง ไม่สวมหมวก โดยสวมเครื่องแบบ ข้าราชการปกติขาว หรือเครื่องแบบข้าราชการสีกากี จํานวน 2 รูป ยื่นผ่านผู้บังคับบัญชาตามลําดับ ชั้นไปยังกลุ่มงานการเจ้าหน้าที่สํานักงานเลขานุการกรม กรมบังคับคดี เพื่อตรวจสอบความถูกต้อง แล้วเสนออธิบดีกรมบังคับคดีเพื่อพิจารณา


ข้อ ๔ คําขอตามข้อ 3 ให้เป็นไปตามแบบคําขอแนบท้ายประกาศนี้


ข้อ ๕ บัตรประจําตัวเจ้าพนักงานบังคับคดี ให้ใช้ได้มีกําหนดเวลา 2 ปีนับแต่วันออกบัตร

          ในกรณีที่เจ้าพนักงานบังคับคดีคนใดได้พ้นจากการเป็นข้าราชการพลเรือนสามัญหรือ พนักงานราชการ กรมบังคับคดี หรือโดยคําสั่งยกเลิกการเป็นเจ้าพนักงานบังคับคดีก่อนในบัตร หมดอายุ ให้ถือว่าบัตรนั้นหมดอายุก่อนวันหมดอายุที่กําหนดในบัตรนั้น


ข้อ ๖ เมื่อได้ออกบัตรประจําตัวให้แก่ผู้ใด ให้ผู้ออกบัตรประจําตัวเจ้าพนักงานบังคับคดี จัดให้มีสําเนาข้อความและรายการบัตรประจําตัวเจ้าพนักงานบังคับคดี ซึ่งติดรูปถ่ายของผู้นั้นไว้ด้วย หนึ่งฉบับและให้เก็บไว้เป็นหลักฐานที่ กลุ่มงานการเจ้าหน้าที่สํานักงานเลขานุการกรม กรมบังคับคดี


ข้อ ๗ ให้เจ้าพนักงานบังคับคดีแสดงบัตรประจําตัวเจ้าพนักงานบังคับคดีพร้อม หมายบังคับคดีของศาลในขณะปฏิบัติการ เมื่อบุคคลผู้เกี่ยวข้องร้องขอ


ข้อ ๘ กรณีบัตรประจําตัวเจ้าพนักงานบังคับคดีผู้ใด หมดอายุ สูญหาย หรือชํารุดใน สาระสําคัญ ให้ผู้นั้น ยื่นคําขอทําบัตรใหม่


ข้อ ๙ ผู้ใดได้รับบัตรประจําตัวเจ้าพนักงานบังคับคดีฉบับใหม่ หรือผู้ถือบัตร ประจําตัวเจ้าพนักงานบังคับคดี ไม่มีสิทธิใช้บัตรประจําตัวเจ้าพนักงานบังคับคดีต่อไป ให้คืนบัตรต่อ กรมบังคับคดีภายในกําหนดเวลา 15 วัน นับแต่วันที่ได้รับบัตรประจําตัวเจ้าพนักงานบังคับคดีฉบับใหม่ หรือวันที่หมดสิทธิใช้บัตรเจ้าพนักงานบังคับคดีนั้น


ผู้มีอํานาจลงนาม -                                                                                        ประกาศ ณ วันที่ 9 มกราคม พ.ศ. 2553

                                                                                                 ลงชื่อ ชูจิรา กองแก้ว

 

                                                                                                 (นางชูจิรา กองแก้ว)

                                                                                                   อธิบดีกรมบังคับคดี